На основу члана 25. става 1. тачка 4) Закона о локалним изборима („Службени гласник РС“, бр. 14/22), чл. 161-167. Закона о избору народних посланика („Службени гласник РС“, број 14/22) и члана 9. став 1. тачка 4) Пословника Градске изборне комисије („Службени лист града Крагујевца“, бр. 8/22), Градска изборна комисија на 14. Седници, одржаној дана 2. новембра 2023. године, доноси

**О Д Л У К У**

**О НАЗИВУ И ИЗГЛЕДУ ОБРАЗАЦА ЗА ПОДНОШЕЊЕ ПРИЈАВА ЗА ПОСМАТРАЊЕ РАДА ГРАДСКЕ ИЗБОРНЕ КОМИСИЈЕ У ПОСТУПКУ СПРОВОЂЕЊА ИЗБОРА ЗА ОДБОРНИКЕ СКУПШТИНЕ ГРАДА КРАГУЈЕВЦА РАСПИСАНИХ ЗА 17. ДЕЦЕМБАР 2023. ГОДИНЕ**

**Члан 1.**

Овом одлуком прописује се назив и изглед образаца за подношење пријава за посматрање рада Градске изборне комисије у потупку спровођења избора за одборнике Скупштине града Крагујевца, расписаних за 17. децембар 2023. године.

**Члан 2.**

За пријављивање домаћег посматрача (Удружења регистрована у Републици Србији чији се циљ остварује у области избора) прописују се следећи обрасци:

1. Пријава домаћег посматрача за посматрање рада Градске изборне комисије у поступку спровођења избора за одборнике Скупштине града Крагујевца расписаних за 17. децембар 2023. године – Образац ДП – 1/23
2. Списак представника домаћег посматрача који се пријављују за посматрање рада Градске изборне комисије у поступку спровођења избора за одборнике Скупштине града Крагујевца расписаних 17. децембра 2023. године – Образац ДП – 2/23

За пријављивање страног посматрача (Међународне и стране организације и удружења) и за пријављивање стране државе за посматрача прописују се следећи обрасци:

1. Пријава страног посматрача за посматрање рада Градске изборне комисије у поступку спровођења избора за одборнике Скупштине града Крагујевца расписаних за 17. децембар 2023. године – Образац СП – 1/23
2. Списак представника страног посматрача који се пријављује за праћење рада Градске изборне комисије у поступку спровођења избора за одборнике Скупштине града Крагујевца расписаних за 17. децембар 2023. године – Образац СП – 2/23

Обрасци прописани ставом 1. и 2. овог члана, налазе се у прилогу ове одлуке и њен су

саставни део.

 **Члан 3.**

Ова одлука се објављује у „Службеном листу града Крагујевца“ и на веб – презентацији Републичке изборне комисије.

 Ова одлука ступа на снагу даном објављивања.

ГРАДСКА ИЗБОРНА КОМИСИЈА

ГРАД КРАГУЈЕВАЦ

 Број:

 Датум:

 ПРЕДСЕДНИК

 Јелена Величковић